ddrg/super_eurlex huggingface dataset:
Official Journal L 177 , 04/07/1984 P. 0022 - 0022

Finnish special edition: Chapter 3 Volume 17 P. 0204

Spanish special edition: Chapter 03 Volume 31 P. 0112

Swedish special edition: Chapter 3 Volume 17 P. 0204

Portuguese special edition Chapter 03 Volume 31 P. 0112



Id-direttiva tal-kunsill tad-19 ta’ Ġunju 1984 li temenda d-Direttivi 64/432/KEE u 72/461/KEE fir-rigward ta’ ċerti miżuri li jirrelataw għall-marda ta’ l-ilsien u tad-dwiefer u għall-marda vexxikolari tal-majjali (84/336/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunita Ekonomika Ewropea, u b’mod partikolari l-Artikoli 43 u 100 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjonijiet tal-Parlament Ewropew [2], Billi d-Direttiva 64/432/KEE [3], kif l-aħħar emendata bid-Direttiva 83/646/KEE [4], tistabilixxi l-kondizzjonijiet li għandhom jiġu sodisfatti, fir-rigward tas-saħħa, minn bhejjem u majjali ħajjin intiżi għall-kummerċ intra-Komunitarju; Billi d-Direttiva 72/461/KEE [5], kif l-aħħar emendata bid-Direttiva 83/646/KEE, tistabilixxi l-kondizzjonijiet li għandhom jiġu sodisfatti, fir-rigward tas-saħħa, minn annimali li l-laħam tagħhom huwa intiż għall-kummerċ intra-Komunitarju; Billi fl-istennija ta’ l-introduzzjoni ta’ arranġamenti Komunitarji definittivi għall-kontroll tal-marda ta’ l-ilsien u tad-dwiefer u mingħajr preġudizzju għas-soluzzjoni finali li għandha tiġi adottata, huwa approprjat li l-miżuri Komunitarji previsti fl-Artikoli 4a u 4b tad-Direttiva 64/432/KEE u fl-Artikolu 13 tad-Direttiva 72/461/KEE jinżammu għal perjodu addizzjonali bħala miżura protettiva interim sabiex jiġu mantnuti influssi tradizzjonali ta’ kummerċ, ADDOTTA DIN ID-DIRETTIVA Artikolu 1 Id-Direttiva 64/432/KEE hija hawnhekk emendata kif ġej: 1. Fl-ewwel subparagrafu ta’ l-Artikolu 4a, "it-30 ta’ Ġunju 1984" huwa sostitwit b’ "il-31 ta’ Diċembru 1984". 2. Fl-ewwel u t-tieni subparagrafi ta’ l-Artikolu 4b, "30 ta’ Ġunju 1984" huwa sostitwit b’ "31 ta’ Diċembru 1984". Artikolu 2 Fl-Artikolu 13 tad-Direttiva 72/461/KEE, "it-30 ta’ Ġunju 1984" huwa sostitwit b’"il-31 ta’ Diċembru 1984". Artikolu 3 L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi neċessarji biex jikkonformaw ma’ din id-Direttiva sa mhux aktar tard mit-30 ta’ Ġunju 1984. Artikolu 4 Din id-Direttiva hija ndirizzata lill-Istati Membri. Magħmul fil-Lussemburgu, id-19 ta’ Ġunju 1984.3 Għall-Kunsill Il-President M. Rocard [1] ĠU Nru C 249, 23. 9. 1982, p. 6 u ĠU Nru C 121, 5. 5.1984, p. 7. [2] ĠU Nru C 13, 17. 1. 1983, p. 211 u ĠU Nru C 172, 2. 7. 1984, p. 185. [3] ĠU Nru 121, 29. 7. 1964, p. 1977/64. [4] ĠU Nru L 360, 23. 12. 1983, p. 44. [5] ĠU Nru L 302, 31. 12. 1972, p. 24. --------------------------------------------------
Official Journal L 168 , 28/06/1985 P. 0049 - 0049

Finnish special edition: Chapter 3 Volume 18 P. 0210

Spanish special edition: Chapter 03 Volume 35 P. 0182

Swedish special edition: Chapter 3 Volume 18 P. 0210

Portuguese special edition Chapter 03 Volume 35 P. 0182



Id-Direttiva Tal-Kunsill tat-12 ta' Ġunju 1985 li temenda d-Direttiva 77/99/KEE fuq problemi tas-saħħa li jaffettwaw il-kummerċ intra-Komunitarju fil-prodotti tal-laħam (85/327/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 u 100 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kunsill Ekonomiku u Soċjali [3], Billi l-esperjenza wriet il-bżonn li jkun semplifikat il-Kapitolu II(16) ta' l-Anness A tad-Direttiva 77/99/KEE [4], kif l-aħħar emendata mid-Direttiva 81/476/KEE [5]; Billi l-Kapitolu II(17) ta' l-Anness A tad-Direttiva 77/99/KEE jipprovdi partikolarment li għandu jkun meħtieġ ċertifikat mediku ta' kull persuna li taħdem fuq laħam frisk jew prodotti tal-laħam u li ċ-ċertifikat għandu jiġġedded kull sena; Billi jidher meħtieġ li tkun adattata d-dispożizzjoni fil-kwistjoni fid-dawl ta' l-esperjenza, ADOTTA DIN ID-DIRETTIVA: L-Artikolu 1 Id-Direttiva 77/99/KEE hija b'dan emendata kif ġej: 1. It-tieni sottoparagrafu ta' l-Artikolu 22 huwa mħassar. 2. Il-Kapitolu II(16) u (17) ta' l-Anness A huwa mibdul b'dan li ġej: "16. Kull persuna li tista’ tkun sors possibbli ta' kontaminazzjoni, partikolarment permezz ta' aġenti patoġeni, għandha tkun projbita milli taħdem ma jew tqandel laħam frisk jew prodotti tal-laħam. 17. Kull persuna impjegata biex taħdem ma’ jew tqandel laħam frisk jew prodotti tal-laħam tkun meħtieġa li turi ċertifikat mediku li m'hemm l-ebda impediment għal dak l-impjieg. Iċ-ċertifikat mediku għandu jiġġedded kull sena, kemm-il darba skema oħra ta' check-up mediku għall-persunal toffri garanziji ekwivalenti rikonoxxuti skond il-proċedura msemmija fl-Artikolu 19." L-Artikolu 2 L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva mhux aktar tard mill-1 ta' Jannar 1986. Għandhom jinfurmaw b'dan lill-Kummissjoni minnufih. L-Artikolu 3 Din id-Direttiva hija indirizzata lill-Istati Membri. Magħmula fil-Lussemburgu, fit-12 ta' Ġunju 1985. Għall-Kunsill Il-President C. Degan [1] ĠU C 179, tas-7.7.1984, p. 9. [2] ĠU C 46, tat-18.2.1985, p. 94. [3] ĠU C 44, tal-15.2.1985, p. 7. [4] ĠU L 26, tal-31.1.1977, p. 85. [5] ĠU L 186, tat-8.7.1981, p. 20. --------------------------------------------------
Official Journal L 168 , 28/06/1985 P. 0048 - 0048

Finnish special edition: Chapter 3 Volume 18 P. 0209

Spanish special edition: Chapter 03 Volume 35 P. 0181

Swedish special edition: Chapter 3 Volume 18 P. 0209

Portuguese special edition Chapter 03 Volume 35 P. 0181



Id-Direttiva Tal-Kunsill tat-12 ta’ Ġunju 1985 li temenda d-Direttiva 71/118/KEE dwar problemi tas-saħħa li jolqtu l-kummerċ fil-laħam frisk tat-tjur (85/326/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikulari l-Artikolu 43 u 100 tiegħu, Wara li kkunsidra l-proposti mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Economiku u Soċjali [3], Billi l-esperjenza wriet il-ħtieġa li jiġi ssimplifikat il-Kapitolu III(11) ta’ l-Anness I mad-Direttiva 71/118/KEE [4], kif l-aħħar emendat bid-Direttiva 85/324/KEE [5]; Billi l-Kapitolu III(12) ta’ l-Anness I mad-Direttiva 71/118/KEE jistabbilixxi, b’mod partikulari, li ċertifikat mediku għandu jkun meħtieġ għal kull persuna li taħdem fil-laħam frisk ta’ tjur u li dan iċ-ċertifikat għandu jiġi mġedded kull sena; Billi jidher li huwa meħtieġ li d-dispożizzjoni inkwistjoni tiġi adatata fid-dawl ta’ l-esperjenza, ADOTTA DIN ID-DIRETTIVA: L-Artikolu 1 Id-Direttiva 71/118/KEE hija b’hekk tiġi emendata kif ġej: 1. L-ewwel inċiż ta’ l-Artikolu 16a(b) jitħassar. 2. Il-Kapitolu III(11) u (12) ta’ l-Anness I jinbidel b’li ġej: "11. Kull persuna li tkun sors possibli ta’ tniġġis, b’mod partikulari permezz ta’ aġenti patoġeniċi, għandha tkun miżmuma milli taħdem ma’ jew tmiss laħam frisk tat-tjur. 12. Kull persuna impjegata biex taħdem jew tmiss laħam frisk tat-tjur għandha tkun mitluba turi, permezz ta’ ċertifikat mediku, li ma jkun hemm l-ebda impediment għal impjieg bħal dan. Iċ-ċertifikat mediku għandu jiġi mġedded ta’ kull sena, sakemm skema oħra ta’ eżami mediku għall-impjegati li toffri garanziji ekwivalenti ma tiġix rikonoxxuta skond il-proċedura stabbilita fl-Artikolu 12a." L-Artikolu 2 L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva mhux iktar tard mill-1 ta’ Jannar 1986. Dawn għandhom jinformaw mill-ewwel b’dan lill-Kummissjoni. L-Artikolu 3 Din id-Direttiva hija indirizzata lill-Istati Membri. Magħmula fil-Lussemburgu, fit-12 ta’ Ġunju 1985. Għall-Kunsill Il-President C. Degan [1] ĠU C 179, tas-7.7.1984, p. 7. [2] ĠU C 46, tat-18.2.1985, p. 94. [3] ĠU C 44, tal-15.2.1985, p. 7. [4] ĠU L 55, tat-8.3.1971, p. 23. [5] ĠU L 168, tat-28.6.1985, p. 45 --------------------------------------------------
Official Journal L 372 , 31/12/1985 P. 0030 - 0030

Spanish special edition: Chapter 09 Volume 2 P. 0018

Portuguese special edition Chapter 09 Volume 2 P. 0018



Id-Direttiva tal-Kunsill ta' l-20 ta' Diċembru 1985 li temenda d-Direttiva 78/1035/KEE dwar l-eżenzjoni mit-taxxa ta' l-importazzjoni ta' konsenji żgħar ta' oġġetti ta' karattru mhux kummerċjali minn pajjiżi terzi (85/576/KEE) Il-Kunsill tal-Komunitajiet Ewropej, Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-ebda aġġustament ma sar għall-ħelsien mit-taxxa kif provdut fid-Direttiva 78/1035/KEE [4] kif ġiet emendata bid-Direttiva 81/933/KEE [5], rigward l-importazzjoni ta' konsenji żgħar ta' oġġetti ta' natura mhux kummerċjali minn pajjiżi terzi sa minn l-adozzjoni tad-Direttiva 81/933/KEE, riżultanti f'waqgħa fil-valur reali ta' l-għajnuna minħabba ż-żieda fil-prezzijiet tal-konsumatur; billi dik is-sitwazzjoni għandha tiġi rimedjata; Billi tafia, saké u xorb ieħor simili jista’ jiġi trattat bħala xorb ta' qawwa alkoħolika ta' 22 % vol. jew inqas li għalih bħalissa hemm limitu ta' eżenzjoni tat-taxxa; billi l-lista ta' xorb kopert minn dan il-limitu għandha għalhekk tiżdied; Billi għandu jissemma speċifikatament illi l-limitu fuq il-kwantità ta' xorb alkoħoliku illi jista’ jiġi eżenti japplika a fortiori għall-alkoħol pur, ADOTTA DIN ID-DIRETTIVA: Artikolu 1 Fit-tielet inċiż ta' l-Artikolu 1(2)(a) tad-Direttiva 78/1035/KEE, "35 ECU" għandu hawnhekk jiġi mibdul b’"45 ECU". Artikolu 2 "(b) alkoħol u x-xorb alkoħoliku: - xarbiet distillati u spirti ta' qawwa alkoħolika li taqbeż it-22 % vol.; etile-alkoħol mhux żnaturat tat-80 % vol. u iktar: flixkun wieħed normali (sa litru), jew - xorb distillat u spirti, u aperitivi magħmulin b'bażi ta' nbid jew alkoħol, tafia, saké jew xorb simili ta' qawwa alkoħolika ta' 22 % vol. jew inqas; inbejjed li jfexfxu, inbejjed imsaħħa: flixkun wieħed normali (sa litru)," . Artikolu 3 1. L-Istati Membri għandhom jieħdu l-passi meħtieġa sabiex jikkonfomaw ma’ din id-Direttiva mill-1 ta' Lulju 1986. 2. L-Istati Membri għandhom jgħarrfu lill-Kummissjoni bil-miżuri li jkunu ħadu sabiex japplikaw din id-Direttiva. Artikolu 4 Din id-Direttiva hija indirizzata lill-Istati Membri. Magħmula fi Brussel, fl-20 ta' Diċembru 1985. Għall-Kunsill Il-President R. Krieps [1] ĠU C 167, tas-6.7.1985, pġ. 5. [2] ĠU C 345, tal-31.12.1985. [3] ĠU C 303, tal-25.11.1985, pġ. 5. [4] ĠU L 366, tat-28.12.1978, pġ. 34. [5] ĠU L 338, tal-21.11.1981, pġ. 24. --------------------------------------------------
Official Journal L 126 , 20/05/1988 P. 0052 - 0052

Finnish special edition: Chapter 13 Volume 17 P. 0062

Swedish special edition: Chapter 13 Volume 17 P. 0062



Id-Direttiva Tal-Kunsill tat-3 ta’ Mejju 1988 li temenda d-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ tratturi bir-roti għall-agrikoltura jew għall-foresterija (88/297/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jwaqqaf il-Komunità Ekonomika Ewropea, u b’mod partikolari l-Artikolu 100A tiegħu, Wara li kkunsidra l-proposta mill-Kummissjoni [1], B’kooperazzjoni mal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi huwa importanti li jiġu adottati miżuri bil-għan li jiġi stabbilit progressivament is-suq intern matul perjodu li jagħlaq fil-31 ta’ Diċembru 1992; billi s-suq intern għandu jkun fih żona mingħajr fruntieri interni li fiha l-moviment liberu ta’ merkanzija, persuni, servizzi u kapital jiġi żgurat; Billi l-Anness mad-Direttiva 74/150/KEE [4], kif l-aħħar emendat bid-Direttiva 82/890/KEE [5], fih lista tal-partijiet jew il-karatteristiċi bl-indikazzjoni "SD", li tfisser li Direttivi tal-Komunità kienu jew għandhom jiġu adottati għal dawk il-partijiet jew il-karatteristiċi; billi sar żejjed li jiġu adottati r-regoli Komunitarji għal xi wħud minn dawk il-partijiet jew il-karatteristiċi billi issa dawn qed jintużaw anqas u anqas ta’ spiss fil-manifattura tat-tratturi jew inbidlu b’apparati oħra li issa saru obbligatorji; Billi, fost ir-regoli tal-Komunità li jiggwidaw l-għoti ta’ l-approvazzjoni tat-tip KEE dwar it-tratturi, dawk li jikkonċernaw il-partijiet jew il-karatteristiċi in kwistjoni jistgħu jinbidlu bl-ispeċifika li dawn jikkonformaw mal-partikolaritajiet u t-tagħrif provdut mill-manifattur, ADDOTTA DIN ID-DIRETTIVA: L-Artikolu 1 Fl-Anness II għad-Direttiva 74/150/KEE l-abbrevjazzjoni "SD" li tidher ħdejn l-artikoli 7.3.4, 7.5 u 7.6.3 qed tinbidel bl-abbrevjazzjoni "CONF". L-Artikolu 2 1. L-Istati Membri għandhom idaħħlu fis-seħħ id-dispożizzjonijiet meħtieġa biex jikkonformaw ma’ din id-Direttiva mhux aktar tard mill-31 ta’ Diċembru 1988. Dawn għandhom minnufih javżaw lill-Kummissjoni bihom. 2. L-Istati Membri għandhom jiżguraw li t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva jiġu kkomunikati lill-Kummissjoni. L-Artikolu 3 Din id-Direttiva hija indirizzata lill-Istati Membri. Magħmula fi Brussel, fit-3 ta’ Mejju 1988. Għall-Kunsill Il-President M. Bangemann [1] ĠU C 88, tat-3.4.1987, p. 10. [2] ĠU C 156, tal-15.6.1987, p. 190, u ĠU C 94, tal-11.4.1988, p. 66. [3] ĠU C 180, tat-8.7.1987, p. 15. [4] ĠU L 84, tat-28.3.1974, p. 10. [5] ĠU L 378, tal-31.12.1982, p. 45. --------------------------------------------------
Official Journal L 159 , 10/06/1989 P. 0058 - 0058

Finnish special edition: Chapter 3 Volume 29 P. 0122

Swedish special edition: Chapter 3 Volume 29 P. 0122



Id-Direttiva tal-Kunsill tat-30 ta’ Mejju 1989 li temenda d-Direttiva 79/117/KEE li tipprojbixxi t-tpoġġija fuq is-suq u l’użu ta’ prodotti għall-protezzjoni tal-pjanti li jkun fihom ċerti sustanzi attivi (89/365/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, Wara li kkunsidra d-Direttiva tal-Kunsill 79/117/KEE tal-21 ta’ Diċembru 1978 li tipprojbixxi t-tpoġġija fuq is-suq ta’ prodotti għall-protezzjoni tal-pjanti li jkun fihom ċerti sustanzi attivi [1], kif l-aħħar emendata permezz tad-Direttiva 87/477/KEE [2], u b’mod partikulari l-Artikolu 6(3) tagħha, Wara li kkunsidra l-proposta mill-Kummissjoni, Billi d-Direttiva 79/117/KEE pprovdiet għall-kontenuti ta’ l-Anness tagħha sabiex jiġu regolarment emendat sabiex jittieħed kont ta’ l-iżvilupp tal-għarfien xjentifiku u tekniku; Billi, permezz tad-Direttiva 86/355/KEE [3], li temenda l-Anness għad-Direttiva 79/117/KEE, il-bejgħ u l-użu tal-ossidu tal-etilene bħala prodott għall-protezzjoni tal-pjanti kien ipprojbit, soġġett għal ċerti eċċezzjonijiet nazzjonali għal ċerti prodotti minuri, fejn ikun hemm bżonnijiet speċjali, sakemm isiru disponibbli metodi oħra; Billi dawn l-eċċezzjonijiet għandhom jiskadu fil-31 ta’ Diċembru 1989; Billi l-Kummissjoni rrivediet is-sitwazzjoni li tikkonċerna l-metodi ta’ trattament alternattivi sodisfaċenti possibli sabiex tissostitwixxi l-ossidu tal-etilene; billi jidher minn din ir-reviżjoni li, fil-preżent, ma’ hemm l-ebda metodu alternattiv ta’ trattament ġeneralment disponibbli fir-rigward ta’ tnejn minn dawn l-eċċezzjonijiet; Billi, konsegwentement, jidher li hemm bżonn li d-data ta’ l-iskadenza ta’ dawn iż-żewġ eċċezzjonijiet tiġi posposta, ADOTTA DIN ID-DIRETTIVA: Artikolu 1 L-Anness għad-Direttiva 79/117/KEE huwa permezz ta’ din id-Direttiva emendat kif ġej: Id-dħul C ‘L-ossidu tal-etilene’, fil-kolonna tal-lemin, l-aħħar sentenza hija mibdul b’dan li ġej: "Ìd-‘Derogi (a), (d), u (e) għandhom jiskadu fil-31 ta’ Diċembru 1989 l-aktar tard u d-derogi (b) u (c) fil-31 ta’ Diċembru 1990 l-aktar tard." Artikolu 2 L-Istati Membri għandhom iġibu fis-seħħ il-liġijiet, regolamenti u dispożizzjonijiet amministrattivi neċessarji sabiex ikunu konformi ma’ din id-Direttiva mhux aktar tard mill-31 ta’ Diċembru 1989. Huma għandhom jinformaw lill-Kummissjoni b’dan minnufih. Artikolu 3 Din id-Direttiva hija ndirizzata lill-Istati Membri. Magħmula fi Brussel, it-30 ta’ Mejju 1989. Għall-Kunsill Il-President C. Romero Herrera [1] ĠU L 33, tat-8.2.1979, p. 36. [2] ĠU L 273, tas-26.9.1987, p. 40. [3] ĠU L 212, tat-2.8.1986, p. 33. --------------------------------------------------
Official Journal L 398 , 30/12/1989 P. 0025 - 0025

Finnish special edition: Chapter 13 Volume 19 P. 0123

Swedish special edition: Chapter 13 Volume 19 P. 0123



Id-Direttiva tal-Kunsill tal-21 ta’ Diċembru 1989 li temenda għall-ħames darba d-Direttiva 76/768/KEE dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kosmetiċi (89/679/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 100a tiegħu, Wara li kkunsidra l-proposta mill-Kummissjoni [1], B’kooperazzjoni mal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi d-Direttiva 76/768/KEE [4], kif l-aħħar emendata bid-Direttiva 88/667/KEE [5], tistabbilixxi, għall-iskopijiet biex tadatta l-ħtiġiet tekniċi stabbiliti bid-Direttiva għall-progress tekniku, proċedura għall-kooperazzjoni mill-qrib bejn l-Istati Membri u l-Kummissjoni fi ħdan kumitat dwar l-adattament għall-progress tekniku tad-direttivi dwar it-tneħħija ta’ l-ostakoli tekniċi għall-kummerċ fis-settur tal-prodotti kosmetiċi; Billi, fil-każ ta’ Annessi III sa VII, il-proċedura tinvolvi li l-kumitat japplika sal-31 ta’ Diċembru 1988; billi l-perijodu li matulu tapplika l-proċedura għandu jkun estiż indefinittivament, ADOTTA DAN IR-REGOLAMENT: Artikolu 1 It-tieni subparagrafu ta’ Artikolu 8(2) tad-Direttiva 76/768/KEE għandu jkun imħassar. Artikolu 2 Din id-Direttiva hija indirizzata lill-Istati Membri. Magħmula fi Brussel, fil-21 ta’ Diċembru 1989. Għall-Kunsill Il-President E. Cresson [1] ĠU C 214, tas-16.8.1988, p. 16. [2] ĠU C 47, tas-27.2.1989, p. 81, uĠU C 256, tas-9.10.1989, p. 68 [3] ĠU C 56, tas-6.3.1989, p. 1. [4] ĠU L 262, tas-27.9.1976, p. 169. [5] ĠU L 382, tal-21.12.1988, p. 46. --------------------------------------------------
Official Journal L 398 , 30/12/1989 P. 0026 - 0026

Finnish special edition: Chapter 13 Volume 19 P. 0124

Swedish special edition: Chapter 13 Volume 19 P. 0124



Id-Direttiva tal-Kunsill tal-21 ta’ Diċembru 1989 li temenda d-Direttiva 77/536/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ strutturi ta’ protezzjoni kontra l-qlib ta’ tratturi bir-roti għall-agrikoltura jew għall-foresterija (89/680/KEE) IL- KUNSILL TAL- KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropeja, u b’mod partikolari Artikolu 100a tiegħu, Wara li kkunsidra l-proposta mill- Kummissjoni [1], B’kooperazzjoni mal-Parlament Ewropew [2], Wara li kkunsidra l-opinjoni tal-Kunsill Ekonomiku u Soċjali [3], Billi huwa meħttieġ li jiġu adottati miżuri bil-għan li jkun stabbilit b’mod progressiv is-suq intern tul perjodu li jiskadi fil-31 ta’ Diċembru 1992; billi s-suq intern ifisser żona mingħajr fruntieri interni fejn il-moviment liberu tal-merkanzija, l-persuni, s-servizzi u l-kapital huwa assigurat; Billi Artikolu 9 tad-Direttiva 77/536/KEE [4], kif l-aħħar emendata bid-Direttiva 87/354/KEE [5], tillimita l-applikazzjoni ta’ l-imsemmija Direttiva għal tratturi bir-roti għall-agrikoltura jew għall-foresterija b’massa ta’ bejn 1,5 u 4,5 tunnellata; billi żjieda ta’ 1,5 tunnellata fil-massa massima kif stabbilita fil-present ma tinvolvix xi żvantaġġi kbar mill-perspettiva tas-sigurtà fuq it-toroq u s-sigurtà waqt ix-xogħol fl-għelieqi; Billi l-istrutturi tal-protezzjoni kontra l-qlib ta’ tratturi b’massa ta’ bejn 4,5 u 6 tunnellati jistgħu jiġu trattati bl-istess mod bħal dawk ta’ tratturi b’massa ta’ bejn 1,5 u 4,5 tunnellati u għalhekk jistgħu jingħataw il-benefiċċju ta’ l-istess regoli, ADOTTA DIN ID-DIRETTIVA: Artikolu 1 Fl-ewwel linja tar-raba’ inċiż ta’ Artikolu 9 tad-Direttiva 77/536/KEE, ‘massa bejn 1,5 u 4,5 tunnellati’ hija mibdula bi ‘massa bejn 1,5 u 6 tunnellati’ Artikolu 2 L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva mhux iktar tard minn 12-il xahar mit-3 ta’ Jannar 1990. Huma għandhom jinfurmaw minnufih lill-Kummissjoni dwar dan. Artikolu 3 Din id-Direttiva hija indirizzata lill-Istati Membri. Magħmula fi Brussel, fil-21 ta’ Diċembru 1989. Għall- Kunsill Il-President E. Cresson [1] ĠU C 324, tas-17.12.1988, p. 14. [2] ĠU C 120, tas-16.5.1989, p. 17, uĠU C 256, tas-9.10.1989, p. 75. [3] ĠU C 102, ta’ l-24.4.1989, p. 8. [4] ĠU L 220, tad-29.8.1977, p. 1. [5] ĠU L 192, tal-11.7.1987, p. 43. --------------------------------------------------
Official Journal L 398 , 30/12/1989 P. 0018 - 0018

Finnish special edition: Chapter 15 Volume 9 P. 0145

Swedish special edition: Chapter 15 Volume 9 P. 0145



Id-Direttiva tal-Kunsill tal-21 ta’ Diċembru 1989 li temenda d-Direttiva 75/106/KEE fuq l-approssimazzjoni tal-liġijiet ta’ l-Istati Membri li għandhom x’jaqsmu mal-pre-kondizzjonament bil-volum ta’ ċerti likwidi f’imballaġġ minn qabel (89/676/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li juistabbilixxi l-Komunità Ekonomika Ewropea, u partikolarment Artikolu 100a tiegħu, Wara li kkunsidra l-proposta mill-Kummissjoni [1], B’koperazzjoni mal-Parlament Ewropew [2] Wara li kkunsidra l-opinjoni tal-Kumitat Ekonomiku u Soċjali [3], Billi d-Direttiva 75/106/KEE [4], kif l-aħħar emendata mid-Direttiva 88/316/KEE [5] tipprovdi għal armonizzazzjoni totali tal-firxa ta’ kwantitajiet nominali ta’ ċerti prodotti fis-settur ta’ l-inbid; Billi, fid-dawl ta’ l-iżviluppi fil-Komunità fuq kif isir l-inbid, l-ibbottiljar u it-tikkettjar ta’ l-inbid, huwa meħtieġ li din il-firxa tkun mibdula; Billi, biex ikun permess l-użu ta’ fliexken li jkunu jistgħu jiġu ritornati li għandhom volum mhux kopert mill-imsemmija Direttiva, huwa meħtieġ li fiha jiġu inklużi regoli speċjali, ADOTTA DAN IR-REGOLAMENT: Artikolu 1 Id-Direttiva 75/106/KEE hija hawnhekk emendata kif ġej: 1. it-tieni subparagrafu ta’ Artikolu 1 huwa mibdul b’dan li ġej: "Id-Direttiva ma tapplikax għal pakketti lesti minn qabel li jkun fihom il-prodotti elenkati f’Anness III: - il-punt 1 (a) li huma magħmulin, ibbottiljati u b’tikketta f’volumi li ma jaqbżux 0.25 litri u li huma maħsubin għal użu professjonali, - il-punti 2 (a) u 4, li huma maħsubin jew għal konsum abbord ajruplani, vapuri u ferroviji jew għall-bejgħ fi ħwienet ta’ bla dazju;" 2. f’Artikolu 5(3): (a) il-punt (a) huwa mħassar; (b) l-inċiżi fil-punt (ċ) jitbiddlu b’li ġej: "— 0.68 litri, 0.70 litri u 0,98 litri fi Spanja, sal-31 ta’ Diċembru 1992. — 0.46 litri u 0.70 litri fil-Greċja, sal-31 ta’ Diċembru 1992."; 3. Anness III, il-kolonna I (1) (a) huwa hawnhekk emendat kif ġej: (a) li ġej jiżdied: "0187 (1) –4-8"; (b) "0187 (għal konsum abbord ajruplani u vapuri biss)", fl-aħħar tal-firxa ta’ volumi, jitħassar. (ċ) in-nota fil-qiegħ li ġejja għandha tiżdied: "(1) Valur li jirrigwarda biss il-konsum abbord ajruplani, vapuri u ferroviji u għall-bejgħ fi ħwienet ta’ bla dazju." Artikolu 2 L-Istati Membri għandhom idaħħlu fis-seħħ il-liġijiet, regolamenti u d-dispożizzjonijiet amministrattivi meħtieġa biex jaderixxu ma’ din id-Direttiva fl-1 ta’ Lulju, 1990. Huma għandhom minnufih jinfurmaw lill-Kummissjoni b’dan. Artikolu 3 Din id-Direttiva hija indirizzata lill-Istati Membri. Magħmula fi Brussel, fil-21 ta’ Diċembru 1989. Għall-Kunsill Il-President E. Cresson [1] ĠU C 31, tas-7.2.1989, p.146 [2] ĠU C 158, tas-26.6.1989, p.215, u.ĠU C 291, tas-20.11.1989, p.44 [3] ĠU C 139, tal-5.6.1989, p.8 [4] ĠU L 42, tal-15.2.1975, p.1. [5] ĠU L 143, ta’ l-10.6.1988, p.26 --------------------------------------------------